கேள்வி: லீப்சிக் பல்கலைக்கழகம் பற்றி தகவல் சொல்.
பதில்: லீப்சிக் பல்கலைக்கழகம், செருமனியின் சக்சனி சுதந்திர மாநிலம் உள்ள லீப்சிக் நகரில் அமைந்துள்ளது. இது ஐரோப்பாவில் உள்ள மிகப் பழைய பல்கலைக்கழகம் ஒன்று. தொடர்ச்சியாகச் செயற்பட்ட ஆண்டுகளின் எண்ணிக்கை அடிப்படையில் இப் பல்கலைக்கழகம் செருமனியில் உள்ள இரண்டாவது பழைமையான பல்கலைக் கழகமாக விளங்குகிறது. இது உலக அளவிலானதும், பண்பாட்டு அடிப்படையிலான ஒப்பியல் வரலாற்று ஆய்வுகளிலும், உயர் மட்டக் கற்பித்தலிலும் நீண்ட மரபு கொண்டது. இப் பல்கலைக் கழகம், 1409 ஆம் ஆண்டு டிசம்பர் 2 ஆம் தேதி சக்சனியின் எலெக்டர் முதலாம் பிரெடெரிக் அவரது உடன்பிறந்தாரான மீசனின் மார்கிறேவ் இரண்டாம் வில்லியம் ஆகியோரால் நிறுவப்பட்டது. தொடக்கத்தில் இது நான்கு கல்வித்துறைகளைக் கொண்டு விளங்கியது. தொடங்கிய காலத்தில் இருந்து, தொடர்ச்சியாக 600 ஆண்டுக்காலக் கற்பித்தல் மற்றும் ஆய்வுப் பணிகளில் ஈடுபட்டுவருகிறது.